OpenLLM-France/wikimedia huggingface dataset:
# Allas-Bocage

Allas-Bocage és un municipi francès situat al departament del Charente Marítim i a la regió de la Nova Aquitània. L'any 2007 tenia 186 habitants.

## Demografia
### Població

El 2007 la població de fet d'Allas-Bocage era de 186 persones. Hi havia 80 famílies de les quals 21 eren unipersonals (8 homes vivint sols i 13 dones vivint soles), 42 parelles sense fills i 17 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 113 habitatges, 83 eren l'habitatge principal de la família, 9 eren segones residències i 21 estaven desocupats. 112 eren cases i 1 era un apartament. Dels 83 habitatges principals, 45 estaven ocupats pels seus propietaris, 23 estaven llogats i ocupats pels llogaters i 15 estaven cedits a títol gratuït; 1 tenia una cambra, 2 en tenien dues, 14 en tenien tres, 23 en tenien quatre i 42 en tenien cinc o més. 70 habitatges disposaven pel capbaix d'una plaça de pàrquing. A 33 habitatges hi havia un automòbil i a 47 n'hi havia dos o més.

## Economia

El 2007 la població en edat de treballar era de 119 persones, 97 eren actives i 22 eren inactives. De les 97 persones actives 84 estaven ocupades (39 homes i 45 dones) i 12 estaven aturades (7 homes i 5 dones). De les 22 persones inactives 7 estaven jubilades, 5 estaven estudiant i 10 estaven classificades com a «altres inactius».

### Ingressos

El 2009 a Allas-Bocage hi havia 74 unitats fiscals que integraven 182 persones, la mediana anual d'ingressos fiscals per persona era de 13.955 €.

### Activitats econòmiques

Dels 5 establiments que hi havia el 2007, 1 era d'una empresa de fabricació d'altres productes industrials, 3 d'empreses de construcció i 1 d'una empresa de transport.
Dels 3 establiments de servei als particulars que hi havia el 2009, 1 era un paleta, 1 fusteria i 1 electricista.
L'any 2000 a Allas-Bocage hi havia 24 explotacions agrícoles que ocupaven un total de 930 hectàrees.

## Poblacions properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques d'Allas-Bocage a l'INSEE.
* Évolution et structure de la population Fitxa amb el detall de dades d'Allas-Bocage a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# 166

El 166 (CLXVI) fou un any comú començat en dimarts del calendari julià.

## Esdeveniments

* Luoyang (Xina): l'emperador xinès Liu Hu rep una ambaixada dels coemperadors romans Marc Aureli i Luci Aureli Ver.

## Referències

* ↑ «Cuando Roma llegó a China» (en castellà). El Mundo, 04-03-2015. [Consulta: 24 setembre 2023].
# Consum (automoció)

El consum d'un automòbil és la relació entre la distància recorreguda i la quantitat de combustible utilitzada pel vehicle. Es pot expressar en termes de volum de combustible per unitat de distància o distància recorreguda per unitat de volum de combustible. El primer cas és habitual a la majoria de països europeus, Xina, Sud Àfrica, Austràlia i Nova Zelanda, generalment litres per 100 kilòmetres. El consum s'expressa habitualment com a distància recorreguda als Estats Units, Regne Unit i Canadà, on s'utilitzen les milles per galó. També a llatinoamèrica, Europa (països nòrdics i Itàlia), Àsia, parts d'Àfrica i Oceania, on s'utilitza els kilòmetres per litre. Tot i que és més habitual utilitzar les milles per galó, les lleis britàniques i canadenques permeten l'ús tant de litres per 100 kilòmetres com de milles per galó imperial. Cal tenir en compte, però, que quan s'utilitza el galó, és necessari identificar el tipus de galó utilitzat, ja que el galó imperial equival a 4,5 litres i el galó internacional equival a 3,785 litres. Donat que el consum és un factor significant de contaminació atmosfèrica, i que la importació de combustible pot ser una part important de la balança comercial d'un país, molts països imposen requeriments al consum dels vehicles.
Conversió d'unitats :
* 1 litre per 100 km ≈ 235,21 milles per galó inter. ≈ 282,48 milles per galó imperial
* 235,21 litres per 100 km ≈ 1 milla per galó inter. ≈ 1,2 milla per galó imperial
* 282,48 litres per 100 km ≈ 0,83 milla per galó inter. ≈ 1 milla per galó imperial

## Referències

* ↑ «Fuel Consumption Ratings». Government of Canada, 01-01-2011. Arxivat de l'original el 6 de juliol 2011. [Consulta: 8 juny 2011].
* ↑ «The Passenger Car (Fuel Consumption and CO₂ Emissions Information) Regulations 2001», 2001. [Consulta: 11 novembre 2014].
# Bosquerola emmascarada de Chiriquí

La bosquerola emmascarada de Chiriquí (Geothlypis chiriquensis) és un ocell de la família dels parúlids (Parulidae).

## Hàbitat i distribució

Habita zones humides i sabanes del sud-oest de Costa Rica i Panamà.

## Referències

* ↑ «Bosquerola emmascarada de Chiriquí». Cercaterm. TERMCAT, Centre de Terminologia. Rev. 20/03/2022(català)
# Tazewell

«Tazewell» té aquests significats:
* Tazewell (Tennessee), població dels Estats Units a l'estat de Tennessee
* Tazewell (Virgínia), població dels Estats Units a l'estat de Virgínia
* Meteorit Tazewell, meteorit de tipus metàl·lic trobat al comtat de Claiborn (Tennessee, EUA)
* New Tazewell, població dels Estats Units a l'estat de Tennessee
# Allargament compensatori

En fonologia i lingüística històrica, un allargament compensatori és l'allargament d'un so vocàlic que esdevé a causa de la pèrdua de la consonant següent, generalment en la coda sil·làbica. Algunes exemples:
* En variantes de l'andalús, l'/s/ del plural (zagales) es transforma en una aspiració en un primer pas (zagale$^h$), i finalment s'allarga la vocal anterior (zagalē), o bé varia la vocal (zagalɚ).
* A l'anglès, durant el temps de Chaucer la paraula night (nit) es pronunciava com /nixt/. Posteriorment la /x/ es va perdre, i la/i/ es va allargar fins a /iː/ per allargament compensatori (després del gran desplaçament vocàlic de l'anglès, la /iː/ es va transformar en /aɪ/).
# Lliga de Campions de l'OFC

La Lliga de Campions de l'OFC és el torneig de clubs més important de futbol d'Oceania, equivalent a la Lliga de Campions de la UEFA d'Europa o la Copa Libertadores d'Amèrica. També és coneguda com la Lliga-O.

## Palmarès
### Campionat de Clubs d'Oceania

| Temporada | Campió | Marcador | Subcampió | Seu |
| 1987 Detalls | Adelaide City (Austràlia) | 1 - 1 Penals 4 - 1 | Mount Wellington (Nova Zelanda) | Adelaida (Austràlia) |
| 1999 Detalls | South Melbourne (Austràlia) | 5 - 1 | Nadi (Fidji) | Nadi/Lautoka (Fidji) |
| 2000/01 Detalls | Wollongong Wolves (Austràlia) | 1 - 0 | Tafea FC (Vanuatu) | Port Moresby (Papua Nova Guinea) |
| 2004/05 Detalls | Sydney FC (Austràlia) | 2 - 0 | AS Magenta (Nova Caledònia) | Papeete (Polinèsia Francesa) |
| 2006 Detalls | Auckland City (Nova Zelanda) | 3-1 | AS Pirae (Polinèsia Francesa) | Albany (Nova Zelanda) |

### Lliga de Campions de la OFC

| Temporada | Campió | Marcador | Subcampió |
| 2007 Detalls | Waitakere United Nova Zelanda | Anada: 1-2 Tornada: 1-0 Global: 2-2 | 4R Electrical Ba Fiji |
| 2007/08 Detalls | Waitakere United Nova Zelanda | Anada: 1-3 Tornada: 5-0 Global: 6-3 | Kossa FC Salomó |
| 2008/09 Detalls | Auckland City FC Nova Zelanda | Anada: 7-2 Tornada: 2-2 Global: 9-4 | Kolale FC Salomó |
| 2009/10 Detalls | Hekari Souths Papua Nova Guinea | Anada: 3-0 Tornada: 1-2 Global: 4-2 | Waitakere United Nova Zelanda |
| 2010/11 Detalls | Auckland City Nova Zelanda | Anada:2-1 Tornada: 4-0 Global: 6-1 | Amicale FC Vanuatu |
| 2011/12 Detalls | Auckland City Nova Zelanda | Anada: 2-1 Tornada: 1-0 Global: 3-1 | AS Tefana Tahití |
| 2012/13 Detalls | Auckland City Nova Zelanda | Partit únic: 2-1 | Waitakere United Nova Zelanda |
| 2013/14 Detalls | Auckland City Nova Zelanda | Anada: 1-1 Tornada: 2-1 Global: 3-1 | Amicale FC Vanuatu |
| 2014/15 Detalls | Auckland City Nova Zelanda | Partit únic: 1-1 (4-3) | Team Wellington Nova Zelanda |
| 2016 Detalls | Auckland City Nova Zelanda | Partit únic: 3-0 | Team Wellington Nova Zelanda |
| 2017 Detalls | | | |
# 812

L'anu 812 (DCCCXII) fou un any de traspàs començat en dijous segons el calendari gregorià. Pertany a l'edat mitjana

## Esdeveniments

* Fundació del monestir de Sant Esteve de Banyoles.
* Treva entre Carlemany i l'Emirat de Còrdova per tres anys. Al 817 s'allargarà 3 anys més.
* Establiment del Comtat d'Empúries.
* Setge d'Osca (812).
* Carlemany és reconegut emperador d'Occident al Tractat d'Aquisgrà.

## Naixements

* Wen Tingyun, poeta xinès

## Necrològiques

* Guillem I de Tolosa
* Ibrahim ibn al-Àghlab, emir
* Estauraci, emperador romà d'Orient

## Referències

* ↑ Cronologia d'Història del Món, Ed 62, 1999
# Comtat de Kings (Illa del Príncep Eduard)

El comtat de Kings és un dels tres comtats en què es divideix administrativament la província canadenca de l'Illa del Príncep Eduard.
El comtat ocupa el terç oriental de l'illa i limita a l'oest amb el Comtat de Queens.
Amb els seus 1.684 km² de superfície és el més petit de l'illa i també el menys poblat, amb 19.328 habitants, segons el cens de 2011. La seu del comtat és la ciutat de Georgetown.
El seu nom, Comtat del Rei, li fou atribuït, el 1765, dedicat al rei Jordi III del Regne Unit. Per això, la capital fou nomenada Georgetown.

## Referències

* ↑ Dades del cens de 2011 al web del govern provincial. (anglès)
# Braxton Bragg

Braxton Bragg (17 de març de 1822 - 27 de setembre de 1876) fou un oficial de carrera de l'Exèrcit dels Estats Units i un general de l'exèrcit de la Confederació. De fet, fou el principal comandament al Teatre Oest de la Guerra de Secessió i després fou assessor militar del president confederat Jefferson Davis.

## Referències

* 1 2 «Braxton Bragg». [Consulta: 4 abril 2021].
* ↑ «to Daniel Ruggles | Gilder Lehrman Institute of American History». [Consulta: 4 abril 2021].
# Thomas Scully

Thomas Scully (Invercargill, Southland, 14 de gener de 1990) és un ciclista de Nova Zelanda, professional des del 2012 i actualment a l'equip Cannondale-Drapac. Especialista en pista encara que també ho compagina amb la carretera.

## Palmarès en ruta

* 2013
** Vencedor d'una etapa del Tour de Normandia
* 2016
** Vencedor d'una etapa als Boucles de la Mayenne
* 2017
** Vencedor d'una etapa a la Ruta del Sud

### Resultats a la Volta a Espanya

* 2017. 153è de la classificació general

### Resultats al Giro d'Itàlia

* 2018. No surt (14a etapa)

### Resultats al Tour de França

* 2018. 129è de la classificació general
* 2019. 135è de la classificació general

## Palmarès en pista

* 2009
** Campió d'Oceania en Madison, amb Jesse Sergent
** Campió de Nova Zelanda en Madison, amb Shane Archbold
* 2010
** Campió de Nova Zelanda en Scratch
* 2011
** Campió d'Oceania en Puntuació
** Campió d'Oceania en Madison, amb Jason Allen
* 2013
** Campió d'Oceania en Puntuació
* 2014
** Medalla d'or als Jocs de la Commonwealth en Puntuació

### Resultats a la Copa del Món

* 2009-2010
** 1r a Melbourne, en Scratch
** 1r a Melbourne, en Madison
* 2013-2014
** 1r a Guadalajara, en Madison

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Sternarchorhynchus yepezi

Sternarchorhynchus yepezi és una espècie de peix pertanyent a la família dels apteronòtids.

## Descripció

* Pot arribar a fer 28 cm de llargària màxima.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a Sud-amèrica: el curs mitjà del riu Orinoco a Veneçuela.

## Observacions

És inofensiu per als humans.

## Referències

* ↑ Castelnau F. L., 1855. Poissons. A: Animaux nouveaux or rares recueillis pendant l'expédition dans les parties centrales de l'Amérique du Sud, de Rio de Janeiro a Lima, et de Lima au Para; exécutée par ordre du gouvernement Français pendant les années 1843 a 1847... Part 7, Zoology. Exped. Amer. Sud. v. 2. i-xii + 1-112.
* ↑ uBio (anglès)
* ↑ De Santana, C. D. i R.P. Vari, 2010. Electric fishes of the genus Sternarchorhynchus (Teleostei, Ostariophysi, Gymnotiformes); phylogenetic and revisionary studies. Zool. J. Linn. Soc. 159:223-371.
* 1 2 3 4 FishBase (anglès)
* ↑ De Santana, C. D. i R.P. Vari, 2010.

## Enllaços externs

* AQUATAB
# Ambang

Ambang és un grup de volcans situats a l'extrem occidental del braç nord de Cèlebes, Indonèsia, i que s'alcen fins als 1.795 msnm. A l'indret hi ha dos llacs, el Mo'oat, que és el més gran, i el Tondok, situats a uns 750 msnm, i encarats entre sí. El volcà posseeix diversos cràters de fins a 400 metres de diàmetre i cinc camps de fumaroles. Sols es té constància d'una erupció en temps històrics, durant la dècada de 1850.

## Referències

* ↑ «Ambang», Global Volcanism Program, Smithsonian Institution. [Consulta: 17 desembre 2006].
# 4-varietat

En topologia, una 4-varietat és una varietat topològica de 4 dimensions. Una 4 - varietat diferenciable és una 4-varietat amb una estructura diferenciable. En dimensió 4 hi ha un notable contrast amb dimensions més baixes, les categories topològiques i diferenciables no són equivalents. És a dir, hi ha 4-varietats que no admeten estructures diferenciables i altres que admeten diverses. Hi ha 4-varietats que són homeomorfes però no difeomorfes.
# Bonavigo

Bonavigo és un comune (municipi) de la província de Verona, a la regió italiana del Vèneto, situat a uns 80 quilòmetres a l'oest de Venècia i a uns 30 quilòmetres al sud-est de Verona.
A 1 de gener de 2020 la seva població era de 1.990 habitants.
Bonavigo limita amb els següents municipis: Albaredo d'Adige, Angiari, Legnago, Minerbe, Roverchiara i Veronella.

## Referències

* ↑ «Resident population on 1st january» (en anglès). ISTAT. [Consulta: 14 agost 2020].
# Sternarchorhynchus taphorni

Sternarchorhynchus taphorni és una espècie de peix pertanyent a la família dels apteronòtids.

## Descripció

* Pot arribar a fer 31 cm de llargària màxima.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a Sud-amèrica: el Perú.

## Observacions

És inofensiu per als humans.

## Referències

* ↑ Castelnau F. L., 1855. Poissons. A: Animaux nouveaux or rares recueillis pendant l'expédition dans les parties centrales de l'Amérique du Sud, de Rio de Janeiro a Lima, et de Lima au Para; exécutée par ordre du gouvernement Français pendant les années 1843 a 1847... Part 7, Zoology. Exped. Amer. Sud. v. 2. i-xii + 1-112.
* ↑ uBio (anglès)
* ↑ De Santana, C. D. i R.P. Vari, 2010. Electric fishes of the genus Sternarchorhynchus (Teleostei, Ostariophysi, Gymnotiformes); phylogenetic and revisionary studies. Zool. J. Linn. Soc. 159:223-371.
* 1 2 3 4 FishBase (anglès)
* ↑ De Santana, C. D. i R.P. Vari, 2010.

## Enllaços externs

* AQUATAB
# Anthoscopus

Anthoscopus és un gènere d'ocells de la família dels remízids (Remizidae) que habita l'Àfrica subsahariana.

## Llista d'espècies

S'han descrit 6 espècies dins aquest gènere.
* Anthoscopus punctifrons - teixidor del Sahel.
* Anthoscopus parvulus - teixidor groc.
* Anthoscopus musculus - teixidor gris.
* Anthoscopus flavifrons - teixidor frontgroc.
* Anthoscopus caroli - teixidor de Carl.
* Anthoscopus minutus - teixidor del Cap.

## Referències

* ↑ El gènere Anthoscopus a TAXONOMICON Rev. 27-07-2010
# Llista de prefectures japoneses per població

Població absoluta: 127.708.050.
* Divisions administratives del Japó
* Nivel regional
* Regions (地方 chihō)
* Nivell prefectural
* Prefectures (都道府県 todōfuken)
* Nivell subprefectural
* Subprefectures (支庁 shichō)
* Ciutats designades (政令指定都市 seirei-shitei-toshi)
* Districtes (郡 gun)
* Nivell municipal
* Ciutats nucli (中核市 chūkaku-shi)
* Ciutats especials (特例市 tokurei-shi)
* Ciutats (市 shi)
* Barris especials (特別区 tokubetsu-ku)
* Viles (町 chō / machi)
* Pobles (村 son / mura)
* Nivell submunicipal
* Districtes urbans (区 ku)
* Barris (町丁 chōchō)
| Rank | Prefectura | Japonès | Població ¹ |
| 1 | Tòquio | 東京都 | 12,369,185 |
| 2 | Osaka | 大阪府 | 8,831,177 |
| 3 | Kanagawa | 神奈川県 | 8,687,422 |
| 4 | Aichi | 愛知県 | 7,161,891 |
| 5 | Saitama | 埼玉県 | 7,037,849 |
| 6 | Chiba | 千葉県 | 6,028,315 |
| 7 | Hokkaido | 北海道 | 5,655,754 |
| 8 | Hyogo | 兵庫県 | 5,588,268 |
| 9 | Fukuoka | 福岡県 | 5,051,762 |
| 10 | Shizuoka | 静岡県 | 3,792,982 |
| 11 | Ibaraki | 茨城県 | 2,992,152 |
| 12 | Hiroshima | 広島県 | 2,878,677 |
| 13 | Kyoto | 京都府 | 2,645,796 |
| 14 | Niigata | 新潟県 | 2,455,741 |
| 15 | Miyagi | 宮城県 | 2,371,683 |
| 16 | Nagano | 長野県 | 2,214,757 |
| 17 | Gifu | 岐阜県 | 2,115,336 |
| 18 | Fukushima | 福島県 | 2,112,489 |
| 19 | Gunma | 群馬県 | 2,033,535 |
| 20 | Tochigi | 栃木県 | 2,011,691 |
| 21 | Okayama | 岡山県 | 1,950,952 |
| 22 | Mie | 三重県 | 1,864,185 |
| 23 | Kumamoto | 熊本県 | 1,854,792 |
| 24 | Kagoshima | 鹿児島県 | 1,773,959 |
| 25 | Yamaguchi | 山口県 | 1,511,112 |
| 26 | Nagasaki | 長崎県 | 1,500,156 |
| 27 | Ehime | 愛媛県 | 1,481,569 |
| 28 | Aomori | 青森県 | 1,459,855 |
| 29 | Nara | 奈良県 | 1,434,576 |
| 30 | Iwate | 岩手県 | 1,401,763 |
| 31 | Shiga | 滋賀県 | 1,366,415 |
| 32 | Okinawa | 沖縄県 | 1,347,304 |
| 33 | Yamagata | 山形県 | 1,229,854 |
| 34 | Oita | 大分県 | 1,216,735 |
| 35 | Ishikawa | 石川県 | 1,179,168 |
| 36 | Akita | 秋田県 | 1,167,282 |
| 37 | Miyazaki | 宮崎県 | 1,163,083 |
| 38 | Toyama | 富山県 | 1,116,926 |
| 39 | Wakayama | 和歌山県 | 1,056,050 |
| 40 | Kagawa | 香川県 | 1,020,421 |
| 41 | Yamanashi | 山梨県 | 887,595 |
| 42 | Saga | 佐賀県 | 871,908 |
| 43 | Fukui | 福井県 | 827,110 |
| 44 | Tokushima | 徳島県 | 817,937 |
| 45 | Kochi | 高知県 | 806,673 |
| 46 | Shimane | 島根県 | 753,135 |
| 47 | Tottori | 鳥取県 | 611,073 |
Notes: ¹ dades de l'1 d'octubre del 2003

## Referències

* Oficina d'estadístiques (anglès)

## Vegeu també

* Prefectures del Japó
* Llista de prefectures japoneses per àrea
# Abd-al-Kaba (nom)

Abd-al-Kaba és un nom masculí teòfor àrab d'època preislàmica (àrab: عبد الكعبة, ʿAbd al-Kaʿba) que literalment significa ‘Servidor de la Kaba’, en referència al santuari (preislàmic) de la Kaba a la Meca. Si bé Abd-al-Kaba és la transcripció normativa en català del nom en àrab clàssic, també se'l pot trobar transcrit Abdul Kaaba... normalment per influència de la pronunciació dialectal o seguint altres criteris de transliteració.

## Notes

* ↑ Estrictament no es tracta d'un nom teòfor, ja que la Kaba no és el nom d'un déu sinó d'un santuari, però es pot interpretar com un nom teòfor si s'estableix un paral·lelisme amb els nombrosos noms teòfors àrabs que inclouen la partícula Abd.
* ↑ En absoluta literalitat, el nom significa «Servidor del Cub», que és el significat primigeni de kaba, cf. Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. «كعب». ISBN 8460008428. i Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. «كعب» (Biblioteca Románica Hispánica). ISBN 8424917944.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Conraua crassipes

Conraua crassipes és una espècie de granota que viu al Camerun, República del Congo, República Democràtica del Congo, Guinea Equatorial, el Gabon, Nigèria i, possiblement també, a Angola i República Centreafricana.
Està amenaçada d'extinció per la pèrdua del seu hàbitat natural.

## Referències

* Amiet, J.-L., Burger, M. & Largen, M. 2004. Conraua crassipes. Llista Vermella d'Espècies Amenaçades de la UICN 2006. Consulta: 20 d'abril del 2008.
# Temporada 1960-1961 del Club Joventut Badalona

La temporada 1960-1961 va ser la 22a temporada en actiu del Club Joventut Badalona des que va començar a competir de manera oficial. La Penya va disputar la seva 5a temporada a la màxima categoria del bàsquet espanyol, acabant la competició en la quarta posició, dos lloc per sota de la plaça aconseguida la temporada anterior, en que van ser subcampions. Aquesta temporada també va participar en la Copa del Generalíssim.

## Resultats
### Lliga espanyola

A la lliga espanyola finalitza en la quarta posició de 12 equips participants. En 22 partits disputats va obtenir un bagatge de 14 victòries i 8 derrotes, amb 1.261 punts a favor i 1.161 en contra (+100).

### Copa del Generalíssim

En aquesta edició de la Copa del Generalíssim el Joventut va quedar eliminat a quarts de final a mans del RCD Espanyol, en el partit corresponent de la fase final disputada a Bilbao.

### Altres competicions

La Penya va perdre la final del Trofeu Joan Antoni Samaranch davant l'Orillo Verde per 55-54.

## Plantilla

La plantilla del Joventut aquesta temporada va ser la següent:
* Club Joventut Badalona: plantilla 1960-61
* Jugadors
* Josep Brunet
* Joaquim Ballester
* Artur Auladell
* Amador Rojas
* Francesc Carbonell
* Carlos Torrents
* Ferrer
* Girona
* Andrés
* Enric Utrillas
* Entrenador
* Josep Grau Mas

## Referències

* ↑ «Liga española 1960-61» (en castellà). Linguasport. [Consulta: 28 abril 2018].
* ↑ «XXV Copa del Generalísimo 1961» (en castellà). Linguasport. [Consulta: 26 abril 2018].
* ↑ «Història: Anys 60: El treball de diverses generacions ens porta a Europa». Penya.com. [Consulta: 30 abril 2018].
# Tiatirins

Els tiatirins (Thyatirinae) són una subfamília de de lepidòpters ditrisis de la família dels drepànids (Drepanidae) amb aproximadament 200 espècies descrites. Fins fa poc, la majoria de les classificacions tractaven aquest grup com una família separada anomenada Thyatiridae.

## Taxonomia

Llista de gèneres:
* Aethiopsestis
* Achlya
* Betapsestis
* Bycombia
* Camptopsestis
* Ceranemota
* Chaeopsestis
* Chiropsestis
* Cymatophorina
* Demopsestis
* Epipsestis
* Euparyphasma
* Euthyatira
* Gaurena
* Habrona
* Habrosyne
* Hiroshia
* Horipsestis
* Horithyatira
* Hypsidia
* Isopsestis
* Koedfoltos
* Kurama
* Macrothyatira
* Marplena
* Mesopsestis
* Mesothyatira
* Mimopsestis
* Nemacerota
* Neodaruma
* Neoploca
* Nephoploca
* Neotogaria
* Nothoploca
* Ochropacha
* Paragnorima
* Parapsestis
* Polydactylos
* Polyploca
* Psidopala
* Pseudothyatira
* Shinploca
* Spica
* Stenopsestis
* Sugitaniella
* Takapsestis
* Tethea
* Tetheella
* Thyatira
* Toelgyfaloca
* Toxoides
* Wernya

## Espècies notables

Algunes espècies que són presents a Catalunya:
* Habrosyne pyritoides
* Tethea ocularis

## Referències

* ↑ «BioLib - Thyatirinae» (en anglès). [Consulta: 13 juny 2024].
* ↑ «Thyatirinae». [Consulta: 13 juny 2024].

## Bibliografia

* Beccaloni, G.W., Scoble, M.J., Robinson, G.S. & Pitkin, B. (Editors). 2003. El Global Lepidoptera Índex de Noms (LepIndex). (Accedit 06/06/2006)
* Lane, M.Un., 1973: Un nou genus i espècie d'etiòpic Thyatiridae (Lepidoptera). Revista d'Història Natural 7 (3): 267-272. Abstracte: doi:10.1080/00222937300770221.
* László Gy.M. & Ronkay G., 2000: Nou Epipsestis Matsumura, 1921 espècie (Lepidoptera, Thyatiridae) del Vietnam i de Nepal. Acta Zoologica Academiae Scientiarum Hungaricae 46(4): 337-349.
* László Gy.M. & Ronkay G., 2000: Espècie del genus Epipsestis Matsumura, 1921 dins Taiwan, amb les descripcions de tres nou taxa (Lepidoptera, Thyatiridae). Butlletí del Museu Nacional de Natural. Ciència 12: 75-92.
* László Gy.M. & Ronkay G. & Ronkay L., 2001: Taxonomic estudis en el Eurasian Thyatiridae. Revisió de Wernya Yoshimoto, 1987 complex genèric i el genus Takapsestis Matsumura, 1933 (Lepidoptera). Acta Zoologica Academiae Scientiarum Hungaricae 47(1): 27-85.
* Laszlo, Gy. M.; G. Ronkay; L. Ronkay & T. Witt, 2007, Esperiana Buchreihe zur Entomologie Banda 13: 1-683 Arxivat 2008-10-05 a Wayback Machine.
* Yoshimoto, H., 1983: En un nou genus per Polyploca nigripunctata Warren, 1915, amb descripció d'una espècie nova de Taiwan (Lepidoptera: Thyatiridae). Tinea 11 (14): 125-132.

## Galeria d'imatges

* Epipsestis dubia
* Demopsestis formosana
* Wernya fufifasciata
* Horithyatira decorata

## Enllaços externs

* Biodiversidad Virtual: Thyatirinae (castellà)